
A Karády-kultusz újjáéledése. A Halálos tavasz című film és a médium eltörlésére irányuló kísérletek megjelenése a magyar nyomtatott sajtóban

Kulcsszavak: Karády Katalin; Eltörléskultúra; Sajtóelemzés; Kádár korszak;
Hogyan lehetséges az, hogy több évtized után a Horthy-korszak egykori film és énekes csillaga, Karády Katalin a Kádár-érában újra a nagyközönség kedvence lett? Milyen, a nyilvános szférában történő sajtóvitához vezetett az, amikor újjáalakultak a Karády Katalint Kedvelői Klubok és több példányszámban nyomták újra a színész- és énekesnő egykori lemezeit, mint az új Abba-nagylemezt? Hogyan próbálta meg a rendszer eltörölni az újjáéledő kultuszt?
A Karády-kultusz újjáéledése: A Halálos tavasz című film és a médium eltörlésére irányuló kísérletek megjelenése a magyar nyomtatott sajtóban című kutatásomban a következő kérdésekre kerestem a választ:

1. A Halálos tavasz című film 1979 november és 1980 június közötti időszakban megjelent az országos közéleti nyomtatott sajtóban.
2. A Halálos tavasz című film újravetítésének sikeréhez hozzájárulhatott annak ténye, hogy a Karády Katalin főszereplésével készült művészeti alkotást a második világháborút követően betiltották.
3. Az újjáéledő Karády-kultusz egy olyan, a nyilvánosságban zajló sajtóvitát eredményezett, amely jelenséget és folyamatot ma akár az eltörléskultúrára való törekvésként vagy eltörléskultúraként is értelmezhetünk.
A hipotéziseimet 8 országos nyomtatott közéleti lap 18 cikkében vizsgáltam. Az eredmények alapján mindhárom hipotézisem beigazolódott. Korábban az újjáéledő kultusz körüli sajtóvitát kevesen vizsgálták, kiemelkedő Bíró Gyula szociológus A Halálos tavasz hatásvizsgálata című munkája, amely a mai napig csak kézirat formájában érhető el.
A jelenlegi dolgozat alapja egy pilot kutatás, amelyben a nyomtatott kulturális lapokban vizsgáltam a fentebb említett hipotézisek közül az első kettőt. A jelenlegi, bővített kutatásban a harmadik hipotézis beemelésével és a közéleti lapok kutatásával három kiemelkedő eseten keresztül:
1. a vizsgált cikkek alapján feltártam az újjáéledő-kultusz újságírók által vélt indokait: 3.5.1. A Karády-kultusz újjáéledésének indokai: meddig „egészséges” a nosztalgia?
2. példát találtam az olvasók általi eltörlési kísérletre: 3.5.2. Az eltörléskultúra korai példája: Földes Anna elhiteltelenítése;
3. és további két esetét feltártam az eltörléskultúrának: 3.5.3. Az elítélés az eltörléssel egyenlő: nyilvános sajtóviták a vizsgált időszakban.
Kutatásom révén, a téma kapcsán részletes betekintést nyerhettem a rendszerváltás előtti nyilvános szférában zajló sajtóvitákba és az újjáéledő Karády-kultuszt övező közhangulatba is.



